tomron87/hebrew-wikipedia-sentences-corpus huggingface dataset:
בפרמיירת הסרט, עיתונאים ייחסו לה "התנהגות לא מכובדת" לאחר ששאלו אותה שאלות על חייה האישיים.
דומרזה, לעומת זאת, טענה כי היא קיבלה יחס מזלזל מהעיתונות מפאת היותה אישה, וכי השחקן שלצידה לא קיבל יחס דומה.
בשנים 1971, 1973 ו-1975 הייתה מועמדת לפרס שחקנית הטלוויזיה של השנה, וב-1976 זכתה בפרס הוקרה מטעם מזרח גרמניה על תרומתה לאמנות.
ב-1976 הצטרפה למחאה כנגד שלילת אזרחותו של הזמר והמלחין וולף בירמן.
מחאתה נגד המשטר הביאה לפגיעה קשה בקריירה שלה - הפקות רבות בהשתתפותה הוחרמו או נסגרו.
לאחר מכן, ב-1980, יצאה את המדינה ועברה למערב גרמניה.
אף על פי שנתקלה בקשיים מקצועיים, הצליחה להופיע לבסוף בתיאטראות בערים רבות, כגון המבורג, ברלין ווינה.
היא המשיכה לשחק במגוון סרטים והצגות גם לאחר איחוד גרמניה, ביניהן סדרת המשטרה "פאוסט" ב-1996. האחרון בסרטיה, "fly away", יצא בשנת 2012. בסוף שנות ה-1990 כיכבה בטלוויזיה בסדרת משטרה פופולרית.
בשנת 2003, כשהרפרטואר שלה עמד על מעל ל-80 סרטים, פרסמה את הביוגרפיה שלה - "אני תופסת את עצמי" (ich fang mich selber ein) - בו כתבה על חווייתיה כאמנית ואזרחית במערכות משטר שונות, ועל ילדותה בצל מלחמת העולם השנייה.
היא אף עבדה כבמאית תיאטרון.
ב-2008 זכתה בפרס מפעל החיים של אגודת הקולנוע הגרמנית ונחתם על שמה כוכב בשדרת הכוכבים בברלין.
דומרוסה חיה בזוגיות עם ייז'י ורשטיאלה מ-1966 ואף נישאה לו, אך הזוג התגרש בשנת 1975. שניהם היו אלכוהוליסטים, דבר שהוביל לפרידתם.
לאחר מכן, נישאה לשחקן הגרמני הילמאר תאטה, ששיחק לצידה באנסמבל הברלינר ועזר לה להחלים מהתמכרותה למשקאות ב-1976. השניים נשארו ביחד עד למותו של תאטה בשנת 2016.
היא תיארה בראיונות רבים כיצד הזוגיות תרמה לפעילותה על הבמה ועל המסך, ותיארה את הזוגיות כמעין "ברית".
השניים רצו ילד במשך שנים רבות, ובשנות השלושים המאוחרות שלה היא אף נכנסה להריון, אך חוותה הפלה.
בשנת 2006 התאשפזה לאחר שחוותה נפילת מתח והתעלפה בביתה שבברלין, וב-2009 התאשפזה במוסד פסיכיאטרי לתקופה קצרה, לאחר שהתמכרה לכדורי שינה (לטענתה היו לה בעיות שינה מילדות בשל המלחמה).
אנגלס , ב-1914 - 1931 : פוקרובסק) היא עיר במחוז סראטוב שברוסיה.
העיר והנמל שלה ממוקמים על נהר הוולגה, מול העיר סראטוב (מרכז המחוז) ומחוברים אליה באמצעות גשר.
זוהי העיר השנייה בגודלה במחוז עם כ-202,419 תושבים (נכון ל-2010).
העיר הוקמה בשנת 1747 על ידי מתיישבים שהגיעו משטחה של מזרח אוקראינה של ימינו, במהלך שלטונה של יקטרינה השנייה, קיסרית רוסיה.
מטרת ההתיישבות הייתה יצירת מקום מגורים לעובדים במפעל להפקת מלח ממי אגם אלטון.
בסוף מאה ה-18\תחילת מאה 19 הגיעו לעיר מתיישבים מגרמניה.
הם קראו לעיר קוזאקנשטט (Kosakenstadt)- עיר הקוזקים (ככל הנראה על שמם של התושבים האוקראינים, שהיו צאצאי קוזקים.
בשנת 1931 העיר נקראה על שם שותפו הגרמני של קרל מרקס, פרידריך אנגלס.
אנגלס שימשה כבירת הרפובליקה הסובייטית הסוציאליסטית האוטונומית הגרמנית של הוולגה בשנים 1918–1941 (למרות שהגרמנים היוו מיעוט מבין תושבי העיר - כך לפי מרשם האוכלוסין משנת 1939 רק 21% מתושבי העיר היו גרמנים.
58% מתושבי העיר היו רוסים ו16%- אוקראינים).
רפובליקה זו פורקה עם הפלישה הגרמנית לרוסיה ב-1941. לאחר הפירוק העיר הועברה למחוז סראטוב.
במקביל גרמנים תושבי העיר גורשו לסיביר ולרפובליקה הסובייטית הסוציאליסטית הקזחית, מתוך חשש לשיתוף פעולה שלה עם הכובשים הגרמנים.
המלחין אלפרד שניטקה חי בעבר בעיר.
אנגלס היא עיר תעשייתית מאוד.
בעיר פועל מפעל "Trolza" המייצר טרוליבוסים עבור התחבורה הציבורית ברוסיה.
בנוסף על כך, יש מפעלים נוספים בתעשיית הרכב והמוצרים הביתיים.
בסמוך לאנגלס ממוקם בסיס חיל האוויר אנגלס-2.
אנגלית מקומית אפרו-אמריקאית היא להג של השפה האנגלית המדובר בקרב אפרו-אמריקאים בארצות הברית.
ישנן שתי גישות עיקריות באשר לאופן התגבשותה של האנגלית המקומית האפרו-אמריקאית:
לפי גישה אחת, הלהג החל את דרכו כשפה קריאולית: כלומר, העבדים יצרו שפה חדשה, מעורבת, בהתבסס על הדקדוק בשפות שהם הכירו ועל אוצר המילים בשפה האנגלית.
התומכים בגישה זו מצביעים על נקודות דמיון בין הלהג הנהוג בארצות הברית לבין שפות קריאוליות שהתפתחו על ידי עבדים אפריקאיים ב, והתבססו אף הן על השפה האנגלית.
לפי טענה זו, השפה החלה לעבור אט אט תהליך של התאמת אוצר המילים לדקדוק האנגלי ובכך היא טשטשה את זהותה כשפה קריאולית.
עם זאת, כיוון שתהליך זה לא הושלם, נותרו עוד הבדלים בין האנגלית האפרו-אמריקאית לבין זו המדוברת בפי הלבנים.
לפי הגישה השנייה, הלהג האפרו-אמריקאי נוצר כשהעבדים החלו להיחשף לאנגלית שדוברה בדרום ארצות הברית, לרבות על ידי המשרתים החוזיים, שהיו אחראיים להבאתם מאפריקה לארצות הברית.
אנגלית זו הייתה קלוקלת ורצופה בשגיאות.
לפי גישה זו, ההבדלים בין הסוג הזה של האנגלית, שאותו אימצו האפרו-אמריקאים, לבין האנגלית שדוברה בשאר ארצות הברית, הובילה להיווצרותו של הלהג האפרו-אמריקאי.
לאנגלית המקומית האפרו-אמריקאית יש מספר מאפיינים המייחדים אותה מאנגלית אמריקאית:
ניתן להשמיט את הפעלים "Is" ו-"Are", ובכך להפוך את המשפט למשפט שמני (כגון "She nice" במקום "She is nice").
ההווה הפשוט מומר בתחילית "Be" לפועל, שאחריו תבוא סיומת של ing- (כגון "They be playing" במקום "They play").
המילה "Done" יכולה לשמש כפועל, לשם ציון פעולה שהסתיימה (כגון "They done used all the good ones").
באנגלית אמריקאית נהוג להשתמש בפועל "To finish".
לצורך תיאור זמן העבר, ניתן להיעזר גם בצורות הפועל המשמשות לזמן ההווה (כגון "They run there yesterday"), לזמן המושלם (כגון "They seen it"), או בפועל "To have" (כגון "I had went there").
ניתן ליצור פעלים בזמן עבר שאינם קיימים באנגלית התקינה (כגון "Knowed", "Hearen" ו-"Clumb", במקום "Knew", "Heared" ו-"Climbed").
ניתן לוותר על הסיומת "s" בגוף שלישי יחיד (כגון "She walk" במקום "She walks"), או לחלופין להוסיף אותה לגופים אחרים (כגון "The dogs barks" במקום "The dogs bark").
נהוג להשתמש בשלילה כפולה, להבדיל מהאנגלית התקנית שבה השלילה נצרכת פעם אחת במשפט (כגון "It wasn't nothing" במקום "It wasn't anything").
אנגליקה מוזר היא אתלטית שווייצרית, אלופת אירופה (רומא 2024), פעמיים אלופת אירופה באולם (טורון 2021 ואפלדורן 2025), זוכת מדליית ארד באליפות עולם באולם (נאנג'ינג 2025) ומקום רביעי במשחקים האולימפיים (פריז 2024) בקפיצה במוט.
מוזר נולדה בפלאנו שבטקסס, ארצות הברית.
אלופת הפסטיבל האולימפי האירופי לנוער
בפסטיבל האולימפי האירופי לנוער שנערך באוטרכט שבהולנד ביולי זכתה במדליית זהב בקפיצה במוט בתוצאה של 4.07 מטר.
באולימפיאדת הנוער נאנג'ינג שנערכה באוגוסט זכתה במדליית זהב בקפיצה במוט בשיא אישי חדש של 4.36 מטר.
באליפות אירופה באולם שנערכה בפראג שבצ'כיה במרץ סיימה במקום 21 בקפיצה במוט בתוצאה של 4.10 מטר.
באליפות אירופה עד גיל 20 שנערכה באסקילסטונה שבשוודיה ביולי זכתה במדליית זהב בקפיצה במוט בתוצאה של 4.35 מטר.
באליפות העולם שנערכה בבייג'ינג שברפובליקה העממית של סין באוגוסט סיימה במקום 25 בקפיצה במוט בתוצאה של 4.15 מטר.
באליפות אירופה שנערכה באמסטרדם שבהולנד ביולי סיימה במקום שביעי בקפיצה במוט כשהיא משווה את שיאה האישי של 4.45 מטר, אותו קבעה בשלב המוקדמות.
אלופת עולם עד גיל 20
באליפות העולם עד גיל 20 שנערכה בבידגושץ' שבפולין ביולי זכתה במדליית זהב בקפיצה במוט בשיא אישי ושיא אליפות חדש של 4.55 מטר.
באולימפיאדת ריו דה ז'ניירו שנערכה באוגוסט סיימה במקום 23 בקפיצה במוט בתוצאה של 4.45 מטר.
באליפות אירופה באולם שנערכה בבלגרד שבסרביה במרץ סיימה במקום 11 בקפיצה במוט בתוצאה של 4.40 מטר.
באליפות אירופה עד גיל 23 שנערכה בבידגושץ' זכתה במדליית זהב בקפיצה במוט בתוצאה של 4.55 מטר.
באליפות העולם שנערכה בלונדון שבממלכה המאוחדת באוגוסט סיימה במקום 13 בקפיצה במוט בתוצאה של 4.50 מטר.
באליפות אירופה שנערכה בברלין שבגרמניה באוגוסט סיימה במקום 20 בקפיצה במוט בתוצאה של 4.20 מטר.
באליפות אירופה באולם שנערכה בגלאזגו שבממלכה המאוחדת במרץ סיימה במקום רביעי בקפיצה בשיא אישי חדש של 4.65 מטר.
באליפות אירופה עד גיל 23 שנערכה ביבלה שבשוודיה ביולי זכתה במדליית זהב בקפיצה במוט בתוצאה של 4.56 מטר.
באליפות העולם שנערכה בדוחה שבקטר בספטמבר סיימה במקום 13 בקפיצה במוט בתוצאה של 4.50 מטר.
באליפות אירופה באולם שנערכה בטורון שבפולין במרץ זכתה במדליית זהב בקפיצה במוט בשיא אישי חדש של 4.75 מטר, לפני טינה שוטיי מסלובניה (4.70 מטר) והולי בראדשו מהממלכה המאוחדת (4.65 מטר).
באולימפיאדת טוקיו שנערכה באוגוסט סיימה במקום 20 בקפיצה במוט בתוצאה של 4.40 מטר.
באליפות העולם באולם שנערכה בבלגרד במרץ סיימה במקום רביעי בקפיצה במוט בתוצאה של 4.60 מטר.
באליפות העולם שנערכה ביוג'ין שבאורגון, ארצות הברית, ביולי, סיימה במקום שמיני בקפיצה במוט בתוצאה של 4.60 מטר.
באליפות אירופה שנערכה במינכן שבגרמניה באוגוסט סיימה במקום חמישי בקפיצה במוט בתוצאה של 4.55 מטר.
באליפות אירופה באולם שנערכה באיסטנבול שבטורקיה במרץ סיימה במקום שישי בקפיצה במוט בתוצאה של 4.45 מטר.
במשחקים האירופיים שנערכו בקרקוב שבפולין ביוני זכתה במדליית ארד בקפיצה במוט בתוצאה של 4.60 מטר.
באוניברסיאדת צ'נגדו שנערכה באוגוסט זכתה במדליית זהב בקפיצה במוט בתוצאה של 4.63 מטר.
באליפות העולם שנערכה בבודפשט שבהונגריה באוגוסט סיימה במקום חמישי בקפיצה במוט בשיא אישי חדש של 4.75 מטר.
באליפות העולם באולם שנערכה בגלאזגו במרץ סיימה במקום רביעי בקפיצה במוט בתוצאה של 4.75 מטר.
באליפות אירופה שנערכה ברומא, איטליה ביוני אותה שנה היא זכתה במדליית זהב בשיא לאומי חדש של 4.78 מטר, לפני קטרינה סטפנידי מיוון (4.73 מטר) ומולי קודרי מהממלכה המאוחדת (4.73 מטר).
באולימיפאדת פריז שנערכה באוגוסט סיימה במקום רביעי בקפיצה במוט בתוצאה של 4.80 מטר.
באליפות אירופה באולם שנערכה באפלדורן שבהולנד במרץ זכתה במדליית זהב בקפיצה במוט בשיא אישי חדש של 4.80 מטר, לפני טינה שוטיי (4.75 מטר) ומארי-ז'ולי בונן מצרפת (4.70 מטר).
באליפות העולם באולם שנערכה בנאנג'ינג שברפובליקה העממית של סין בהמשך החודש זכתה במדליית ארד בקפיצה במוט בתוצאה של 4.70 מטר, אחרי מארי-ז'ולי בונן (4.75 מטר) וטינה שוטיי (4.70 מטר).
בלגנדריום של טולקין, ממלכת אַנְגְמָר או בקיצור אַנְגְמָר (, משמעות בסִינְדָרִין: "בית הברזל") הייתה ממלכה בדיונית בצפון הארץ התיכונה.
בשנת 861 אַרְנוֹר התחלקה לשלוש ממלכות: אַרְתֵדַין, קַרְדוֹלָן ור'וּדָאוּר.
שׂר הנַזְגוּל הבחין בכך ומחליט לנצל את ההזדמנות.
כמעט 500 שנה לאחר הפירוד, בתחילת מלכות מַלְוֵגִיל, שׂר הנַזְגוּל יצא אל האזור הצפוני של הרי האובך והקים שם את ממלכת אַנְגְמָר.
היא השתרעה בין שני עברי ההרים, מעבר לגבעות אֶטֶן.
שׂר הנַזְגוּל מילא אותה באוֹרְקִים, יצורים אפלים נוספים, ובני אדם מרושעים.
הוא אפילו השחית בני אדם מגבעות אֶטֶן וקיבץ אותם תחת דגלו.
אַרְגֶלֶבּ, בנו של מַלְוֵגִיל, תבע את השלטון על אַרְנוֹר כולה, לאחר ששושלות המלוכה בממלכות האחרות נעלמו, אך ר'וּדָאוּר התנגדה.
התנגדותה נבעה מהתמעטות הדוּנֵדַין בממלכה, ומי ששלט בה בפועל היה אחד מאנשי גבעות אֶטֶן שהיה בעל ברית של אַנְגְמָר.
אַרְגֶלֶבּ ביצר את המבצרים המזרחיים של אַרְתֵדַין, גבעות הרוחות, אבל הוא מת בקרב נגד אַנְגְמָר ור'וּדָאוּר.
בנו, אַרְוֶלֶג, הדף את האויב מהגבעות בעזרת קַרְדוֹלָן ולִינְדוֹן, ובמשך שנים רבות שתי ממלכות הדוּנֵדַין החזיקו בכוח רב בגבולות עם שתי הממלכות היריבות.
באותם הימים הוטל מצור על רִיבֶנְדֶל, אבל רִיבֶנְדֶל קיבלה תגבורת מלוֹרִיֵן, והדפה את הפולשים.
בשנת 1409, צבא גדול יצא מאַנְגְמָר, נכנס לקַרְדוֹלָן והטיל מצור על גבעות הרוחות.
הדוּנֵדַין הובסו ואַרְוֶלֶג נהרג, המעוז הראשי בגבעות הרוחות, פסגת הרוחות, נשרף עד היסודות.
הדוּנֵדַין שעדיין חיו בר'וּדָאוּר נהרגו או ברחו למערב.
רוב קַרְדוֹלָן נכבשה, והנותרים התבצרו בטִירְן גוֹרְתָד או התחבאו ביער העתיק.
אֲרָפוֹר, בנו של אַרְוֶלֶג, עדיין היה צעיר, אך אמיץ, והוא הדף בעזרת לִינְדוֹן את האויב מפוֹרְנוֹסְט ומהשפלות הצפוניות.
במשך כמה זמן לִינְדוֹן, רִיבֶנְדֶל ולוֹרִיֵן דיכאו את אַנְגְמָר.
בימי בנו של אֲרָפוֹר, אַרְגֶלֶבּ השני, באה מגפה גדולה לאֶרְיָדוֹר, ורוב תושבי קַרְדוֹלָן מתו, במיוחד בדרומה.
רבים סבלו ממנה, אבל היא נחלשה ככל שהתקדמה צפונה, וצפון אַרְתֵדַין לא סבלה מהמגפה.
באותה הזמן בא הסוף על קַרְדוֹלָן, ורוחות יצאו מאַנְגְמָר ור'וּדָאוּר והשתכנו בתלי המלוכה של קַרְדוֹלָן בטִירְן גוֹרְתָד.
אַרְוֶדוּי, מלך אַרְתֵדַין, שלח בקשת עזרה לגוֹנְדוֹר, אך הוא איחר את המועד: צבאה של אַנְגְמָר, ובראשו שׂר הנַזְגוּל, תקף את אַרְתֵדַין וכבש אותה.
כשאַרְוֶדוּי שלח בקשת עזרה לגוֹנְדוֹר, מלכה, אֵאָרְנִיל, שלח צי צפונה ובראשו בנו, אֵאָרְנוּר, על מנת לעזור לאַרְתֵדַין.
אך הוא איחר, ואַרְתֵדַין נכבשה על ידי אַנְגְמָר.
אבל, כאשר הגיע הצי למִיתְלוֹנְד הייתה שם שמחה גדולה ופליאה, בגלל שהספינות היו כל כך גדולות ורבות, עד שבקושי נמצא לכולן מעגן.
מתוך הספינות האלו יצא צבא ענק ומחומש היטב.
קִירְדָן, שליט לִינְדוֹן, אסף חיילים רבים, וכשנשלמו ההכנות, יצא הצבא לקרוא תיגר על אַנְגְמָר.
שׂר הנַזְגוּל שכן אז בפוֹרְנוֹסְט, בירת אַרְתֵדַין לשעבר, ומילא אותם באנשיו.
מרוב גאוותו, אסף את חייליו ויצא מערה, במחשבה שיצליח להדוף אותם חזרה.
כאשר צבאו היה מדרום לגבעות הדמדומים, הוא הותקף במפתיע על ידי צבא המערב, ששכן על הגבעות.
צבאו הובס והיה שרוי בנסיגה לפוֹרְנוֹסְט, כאשר תקפו אותו במפתיע הפרשים, שעקפו את הגבעות מצפון.
הוא אסף את כל הנותרים וניסה לברוח לקַרְן דוּם, אך הוא הודבק על ידי הפרשים, ובראשם אֵאָרְנוּר.
באותו זמן הופיע כוח מרִיבֶנְדֶל, ובראשו גְלוֹרְפִינְדֵל.
מפלת אַנְגְמָר הייתה כל כך גדולה, שאף אחד מתושביה ממערב להרי האובך לא שרד.
כאשר שמע פְרוּמְגָר, שׂר האֵאוֹתֵאוֹד, על מפלת אַנְגְמָר, יצא צפונה, השמיד את הנותרים ממזרח להרים, והתיישב שם.
אנגמאנס קפל (בשוודית: Engmans Kapell) היא להקה שוודית שבסיסה בהלסינגלנד.
חבריה הם: פר אנגמן (שירה, גיטרה, בוזוקי, מנדולינה), דדה מאלמקוויסט (בס), יוקה בלומגרן (גיטרה), גורגן אנטונסון (כינור), פלה לארסון (קלידים) ופפה לינדהולם (תופים).
אנגמאנס קפל הוקמה בשנת 1995. בשנת 2000 פורסם אלבום הבכורה של הלהקה, Pensionat Liljevahls.
הוא תואר כיצירת פולק רוק, וכלל שיתופי פעולה עם סטפן הלסטראנד, סופיה קרלסון ופר פרסון.
שניים משיריו, "Norrlands glimmande guld" ו-"Pensionat Liljevahls", נכנסו למצעד הפזמונים השבועי של שוודיה.
בשנת 2009 פורסם אלבום המשך ליצירה בשם En by mellan två berg.
בשנת 2016 פורסם אלבומה השלישי, Snygg och kärleksfull, שהופק על ידי ינס באק.
ב-1 בדצמבר אישר תאגיד השידור השוודי כי אנגמאנס קפל עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Norrland".
בסיום סבב ההצבעה השני דורגה במקום החמישי והאחרון, והודחה מהתחרות.
אנגקלונג (בסונדניז: ᮃᮀᮊᮣᮥᮀ) הוא כלי נגינה אידיופוני של בני הסונדניז, מהעמים האוסטרונזיים באינדונזיה, העשוי ממספר צינורות במבוק המחוברים במסגרת במבוק.
הצינורות עשויים כך שיפיקו צליל רוטט כאשר מנערים אותם.
מחזיקים את הכלי ביד אחת ומנערים אותו בשנייה.
כל אנגקלונג מכוון לטון יחיד (בדומה לפעמון) ועל פי רוב הנגינה נעשית בהרכבים בהם כל נגן מחזיק אנגקלונג בגובה אחר ומנגן בו בזמן המתאים ליצירת מנגינות ומלודיות.
מקורו של האנגקלונג במערב ג'אווה ובבנטן והוא משמש את בני הסונדאניז במשך מאות בשנים ומהווה חלק משמעותי מהתרבות והזהות שלהם.
הנגינה בתזמורת אנגקלונג מצריכה שיתוף פעולה וקואורדינציה משמעותית, והסונדאניז מאמינים כי היא מבטאת את הערכים של עבודת צוות, כבוד הדדי והרמוניה חברתית.
בבנובמבר 2010 הכלילה אונסק"ו את האנגקלונג ברשימת המורשת התרבותית הבלתי מוחשית של האנושות, ועודדה את ממשלת אינדונזיה לשמר, לטפח, ולעודד את אמנות הנגינה בתזמורות אנגקלונג.
האנגקלונג עשוי מספר צינורות במבוק (על פי רוב שניים) הנתונים בתוך מסגרת במבוק, כשתחתיתם מעוצבת בצורת פינים הנמצאים בתוך חרכים מתאימים בצינור במבוק נוסף.
הצינורות יושבים באופן חופשי כך שבהרעדת תחתית הכלי, הפינים בתחתיתם נוקשים על דפנות החורים בהם הם יושבים.
נקישות אלו מפיקות את צלילי הכלי, והצינורות חתוכים כך שיפיקו טון מסוים.
המונח "angklung" מקורו ככל הנראה במילה הסונדנית angkleung-angkleungan, הממחישה את תנועת הכלי ואת הצליל הייחודי "קלונג" שהוא מפיק.
על אף שהאנגקלונג מזוהה מאוד עם אינדונזיה, ישנם מחקרים המעריכים כי הכלי היה נפוץ בכל אזור הארכיפלג עוד לפני התקופה ההינדית.
על פי החוקר ג'אם קונסט (Jaap Kunst), מלבד התפוצה שלו באזור ג'אווה היה נפוץ גם בדרום סומטרה ובקאלימנטן.
בג'אווה המערבית מנגנים בכלי מאז תקופת ממלכת סונדה במאה ה-7. בעבר, שימש כלי פולחני להזמנת אלת האורז והשגשוג דיווי סרי, בטקסים שהיו חלק ממעגל החיים החקלאי.
אנגקלונגים מסורתיים משתמשים בסולם פנטטוני, אך בשנת 1938 המוזיקאי דאנג סוטיגנה בנה לראשונה אנגקלונגים המכוונים בסולם הדיאטוני הידועים כ'אנגקלונג פדאנג'.
אָנַגְרָמָה (גם טריפת אותיות או שיכול אותיות) היא יצירת מילה חדשה מערבוב אותיותיה של מילה קיימת, או משפט חדש מערבוב אותיות של משפט קיים.
אנא = אחורנית, הפוך, וגרמה = אות.
אנגרמות מופיעות כבר ביוון העתיקה וברומא העתיקה, וכן בתלמוד ובמדרשים, שבהם הן קרויות "היפוך אותיות" או "סירוסי מקרא".
יש המייחסים את יצירתן ליהודים, אולי משום שהתחבבו במיוחד על חכמי הקבלה, כדרך לגילוי סודות הצפונים בתורה (בקבלה נקראה האנגרמה "תמורה").
אנגרמות היו פופולריות באירופה של ימי הביניים, ובחצרו של לואי השלושה עשר מלך צרפת פעל גם "איש האנגרמות המלכותי".
לעיתים משמשת האנגרמה ליצירת שם עט משמו המקורי של המחבר.
בשנת 1883 פרסם המתמטיקאי הצרפתי אדוארד לוקאס את המשחק-חידה "מגדלי האנוי" בשם "פרופ' קלאוס" (קלאוס = אנגרמה של לוקאס).
פעמים אחרות משמשת האנגרמה להסוואת שמו של אדם שאודותיו נכתבת סאטירה, כדי להימנע מתביעת דיבה.
באופן דומה, בעיתונים עבריים ברוסיה הצארית מופיעה העיר "שביקין", שהיא אנגרמה של קישינב.
הצפנה באמצעות אנגרמה נעשתה על ידי אנשי מדע בני המאה ה-17, בהם גלילאו גליליי ורוברט הוק.
אלו, דיווחו על תגליותיהם עוד במהלך המחקר, באמצעות אנגרמה.
באופן זה, הצליחו לא לחשוף את מחקרם ועם זאת, להיות מסוגלים להוכיח זכות ראשונים.
בפסוקים כגון ; , וכן המדרש הולך בדרך זו, ואומר "הוא נבל הוא לבן" "א"ר סימון הוא נבל הוא לבן הן הן האותיות.", כלומר המדרש יוצר הקבלה בין לבן לנבל על פי האנגרמה הקושרת את שמותיהם.
במקרא יש אנגרמות בצורת שתי מילים שלהן משמעות זהה תוך שסדר האותיות שלהן שונה: שִׂמְלָה-שַׂלְמָה, כֶּבֶשׂ-כֶּשֶׂב.
"בעל הטורים" פירש את שמו של ספר בראשית בעזרת אנגרמות:
"ברא שתי", שברא שתי תורות.
"ירא שבת", לומר לך שבזכות שבת נברא העולם.
"ברית אש", שבזכות הברית, שהיא המילה, ובזכות האש, שהיא התורה, ניצולין מדינה של גיהנם.
"בראת יש", שבראת י"ש עולמות לכל צדיק.
אנגרמה "יהודית" נוספת מסמלת את האמונה בה' כך: "אין סתם מקרה, יש רק מה' ".
שם עליית "אעלה בתמר" הוא אנגרמה של אותיות שנת תרמ"ב.
חידות שונות מבוססות על אנגרמה.
בדוגמה שמשמאל, בנוסף לערבוב האותיות גם מוחלפת אות אחת.
כך, הפתרון להגדרה ד' הוא "ילקוט", והפתרון להגדרה ה' הוא "קטלני" - אנגרמה של "ילקוט" שבה הוחלפה ו"ו בנו"ן.
אנגרמה ידועה היא המשפט: "אומנות - או נמות" המבטאת מסר עבור אומנים שונים.
בספר השני של סדרת הארי פוטר מתגלה כי "אני לורד וולדמורט" הוא אנגרמה על השם "טום ואנדרולו רידל".
אנגרמות נפוצות גם באנגלית, ולעיתים הן מקבלות אף משמעויות מורבידיות או אירוניות:
Funeral = Real fun (הלוויה = כיף אמיתי)
הגדרות נפוצות בתשבצי הגיון מבוססות על פתרון של אנגרמה המופיעה בהגדרה.
למשל בהגדרה הבאה של התשבצאי אמנון בירמן: "בהתאם לאיזה קו עקום היה בלפור משתנה?", שפתרונה, "היפרבולה", הוא אנגרמה של המילים "היה בלפור".
השימוש באנגרמה בהגדרות היגיון מלווה לעיתים קרובות במילות-עזר שמורות כמו "משתנה", "אחרת", "מעורב" וכדומה, ולעיתים אף ללא אזכור.
מקרה פרטי של שימוש באנגרמה היא "אנגרמה אוטולוגית".
כאשר הפתרון והגדרת הפתרון היא מאותיות / מילות האנגרמה עצמה, כגון : "מכנסי בתוכה -= מכונת כביסה", "אין סדר הולם = אנדרלמוסיה", "חיב למכר = בכל מחיר", "בזוי נשים = שוביניזם", "אינה לוגית = לא הגיונית" ו-"הטוראי: 'לשרת?'= שאלה רטורית".
אנדרום היא מילה בעלת משמעות שכתיבתה נגזרת על ידי היפוך כתיב של מילה אחרת, לפיכך הוא מקרה פרטי של אנגרמה.
Harpo הוא אנדרום של Oprah, הכוונה ל-Oprah Winfrey שהיא בעלת חברת ההפקות.
חלק משמות הפוקימונים הם אנדרומים, לדוגמה: "הורסי" (Horsea), שהוא סוסון ים, "אקנס" שהוא נחש (Snake - Ekans אנגרמת אנדרום של היפוך אותיות), "ארבוק" שהוא קוברה (Kobra - Arbok בהיפוך אותיות).
זוכה פרס אקו"ם למפעל חיים לשנת 2024 (ה'תשפ"ד).
אלדן נולד בפולין כאברהם יוסף בלייברג.
הוא עלה לארץ ישראל עם משפחתו ב-1930. הוא למד וגדל בקיבוץ חפציבה, הדריך בנוער העובד, שירת בפלמ"ח ונלחם במלחמת העצמאות.
הוא בוגר האוניברסיטה העברית בירושלים בספרות עברית, מקרא וספרות אנגלית.
בשנת 1960, לאחר נישואיו, עבר לקיבוץ בארי שבנגב הצפוני.
בקיבוץ עבד שנים רבות בהוראה ובפרדס, ותרם רבות לעיצוב דמות החגים בבארי.
הוא העיד על עצמו כי היה תלמידו ומעריצו של אברהם שלונסקי.
עסק שנים רבות בהוראת ספרות ותנ"ך בתיכון "מעלה הבשור", בתיכון קיבוץ בארי ובמכללה למבוגרים.
אלדן פרסם שבעה-עשר ספרי שירה.
ספר שיריו הראשון, "חושך זורם ופרי", שבו כינס משיריו שנדפסו בעיתונים מראשית שנות החמישים, יצא לאור בשנת 1959. שירו הראשון פורסם בעיתון "על המשמר" בשנת 1952 על ידי אברהם שלונסקי.
שירתו הלכה והתבססה יותר ויותר על המצלול הלשוני העשיר, על האסוציאציה והאליטרציה הפרטיות ועל עולמו הארצישראלי המובהק.
שיריו תורגמו לשפות רבות, בהן אנגלית, ערבית, ספרדית, צרפתית, גרמנית, הונגרית, פולנית, יידיש ויפנית.
ב-2001 קיבל את פרס ראש הממשלה לסופרים עבריים.
בשנת 2010 יצא לאור ספר שיריו "באורו זורם הפרי בעורי", כ-50 שנה לאחר צאת ספרו הראשון, "חושך זורם ופרי", ומקיים עמו דיאלוג.
שירים רבים בספרו האחרון "שש שעת שחר" שראה אור בשנת 2016, תויגו כמנבאים את הטבח בקיבוץ בארי שהתרחש ב-7 באוקטובר 2023. אלדן ואשתו שרדו את הטבח ואף הארכיון הפרטי שלו ניצל, והופקד במכון גנזים, ארכיון הסופרים העבריים ע"ש אשר ברש.
מתוך ארכיון זה, העלה מכון גנזים לבלוג שלו שיר שכתב אלדן למשורר אמיר גלבוע (שגם ארכיונו מופקד במכון גנזים), ואשר מזכיר בבחינת "נבואה שנתגשמה" את מאורעות ה-7 באוקטובר כדלקמן:
פרס ראש הממשלה לסופרים עבריים (2001)
פרס אקו"ם למפעל חיים (2024) - על תרומתו הרבה לתרבות הישראלית.
אנדד אלדן היה נשוי ואב לשלושה, בהם האמנית אשכר אלדן כהן, ואיש העסקים גונר אלדן.
ההיסטוריון יובל נח הררי הוא בן של אחיינו.
בעקבות אירועי ה-7 באוקטובר והטבח בקיבוץ בארי פונה אלדן יחד עם אשתו, שרי, וחברי קיבוץ נוספים למלון בים המלח ומשם, כעבור שבועיים, הועבר לדיור מוגן בתל אביב.
אלדן נפטר ב-10 באוקטובר 2025, בגיל 101. נטמן בקיבוץ בארי.
חושך זורם ופרי, שירים, הקיבוץ המאוחד, 1959.
לא בשמחות קלות, שירים, הקיבוץ המאוחד, 1964.
לא על האבן לבדה, שירים, הקיבוץ המאוחד, 1967.
לבדו בזרם הכבד, שירים, הקיבוץ המאוחד, 1971.
אור הפנים, שירים, תל אביב, הקיבוץ המאוחד, 1974
כצלול קולות חלוקים, שירים, הקיבוץ המאוחד, 1978.
קולה מלא הסתכלות, שירים, הקיבוץ המאוחד, 1981.
עתה איתו, שירים, הקיבוץ המאוחד, 1983.
זורם זהיר כזר, שירים, הקיבוץ המאוחד, 1987.
דממה דקה ודוקרת, שירים, הקיבוץ המאוחד, 1991.
לוחשת חולשתה, שירים, הקיבוץ המאוחד, 1994.
סתו מהסס סודי, שירים, הקיבוץ המאוחד, 1998.
הבהב ובא אביו, שירים, הקיבוץ המאוחד, 2001.
שנים שמעו שירה, שירים, הקיבוץ המאוחד, 2006.
באורו זורם הפרי בעורי, שירים, הקיבוץ המאוחד, 2010.
קשור בשפע שרשים, שירים, הקיבוץ המאוחד, 2015.
שש שעת שחר, שירים, הקיבוץ המאוחד, 2016.
אלדן פרסם גם ספר חגים בשם טקס חג האסיף.
את המוזיקה הלחין דוד זהבי.
את המוזיקה לשירים: "אישי", "אשר נטע אילן", "עתיק מאיתנו העץ", הלחין אברהם דאוס.
ערך, עימד והביא לדפוס דב מיזל.
תל אביב, הוועדה הבינקיבוצית לחג הווי ומועד, 1964.
את הטקסט ל"טקס העומר נוסח חפצי-בה" חיבר אלדן עם מוזיקה של אברהם דאוס.
אנגרבודה (בנורדית עתיקה: Angrboða, פירוש השם הוא "מבשרת הנזק"), היא ענקית במיתולוגיה הנורדית.
היא מוזכרת בשירים הנורדיים כאימו של פנריר, אשר אביו הוא לוקי.
כמו כן, היא גם אמם של אחיו של פנריר, יורמנגנד הנחש הענק והל מלכת העולם התחתון (אשר גם הם צאצאיו של לוקי).
סנורי סטורלוסון בשירתו קורא לה "ענקית ביוטונהיים" ואמם של פנריר, של יורמנגנד ושל הל.
אנגרה (רוסית: Ангара מבוריאטית: אנגאי, אנגרה, מילולית: "פתוח") הוא נהר הזורם בדרום-מזרח סיביר שברוסיה.
מוצאו מימת באיקל ליד ההתיישבות ליסטבינקה והוא נשפך לנהר יניסיי בסמוך לסטרלקה כ-40 קילומטרים דרום-מזרחית ללסוסיבירסק.
הנהר עובר בשני מחוזות של רוסיה: מחוז אירקוטסק ומחוז קרסנוירסק, בו הוא מתנקז לתוך היניסיי.
על גדות הנהר נמצאות הערים אירקוטסק, אנגרסק (מרכז זיקוק ועיבוד נפט), בראטסק ועוד.
נהר אנגרה הוא אחד המקורות הגדולים בעולם לאנרגיה הידרואלקטרית, והוקמו עליו ארבעה סכרים
הידרואלקטריים - באירקוטסק, בבראטסק, באוסט-אילימסק ובבוגוצ'ני - להפקת חשמל המיועד בעיקר לתעשייה הכבדה.
אחד מהם, סכר בראטסק, יוצר את האגם המלאכותי הגדול בעולם, אגם בראטסק, ומזין תחנת כוח הידרואלקטרית בעלת תפוקה של כ-4,500 מגאוואט, מהגבוהות בעולם.
האגמים המלאכותיים שנוצרו עקב הקמת הסכרים, גרמו להצפת התיישבויות, כפרים ואזורים חקלאיים לאורך הנהר.
עקב ההשפעה השלילית על התושבים בסמוך לנהר, ספגה בניית הסכרים ביקורת מכיוונם של מספר אינטלקטואלים סובייטים ובהם הסופר האירקוטסקי וולנטין רספוטין.
ניתן להבחין בביקורת זו בספריו: להתראות למטיאורה וסיביר, סיביר.
בנוסף, מהווה הנהר מקור חשוב לדיג.
על התיישבות לחוף האנגרה בתקופת סטלין מסופר ברומן "זוליכה פוקחת עיניים" מאת גוזל יכינה.
אנדארטה (Andarta) היא אלת המלחמה והפיריון במיתולוגיה הקלטית אשר פולחנה היה נפוץ בדרום גאליה.
כתובות לכבוד האלה התגלו בדרום צרפת של ימינו ואף באזור ברן שבשווייץ.
אלה זו זהה למעשה לאלה ויקטוריה - אלת הניצחון שפולחנה היה נפוץ בריטניה הרומית (לפי קאסיוס דיו).
| כיתוב = הסמל של סדרת המשחקים החל מיולי 2015
אנגרי בירדס הוא זיכיון בידור, שנוצר על ידי חברת הפיתוח הפינית Rovio Entertainment.
ראשיתו של הזיכיון הוא בדצמבר 2009, כאשר חברת Rovio Entertainment הפיצה למכשירים ניידים בעלי מערכת הפעלה של iOS משחק וידאו לחנות ה-App Store.
במהרה, זכה המשחק להצלחה רבה, ובתוך זמן קצר, המשחק הורד במיליוני הורדות.
לאחר מכן, החלה חברת Rovio לעצב את המשחק בגרסאות אשר יתאימו גם למערכות הפעלה אחרות, כדוגמת אנדרואיד, סימביאן ו-Windows Phone, וגם כן למחשבי לוח.
לאחר שהצלחת המשחק גדלה, החלה חברת Rovio לעצב את המשחק גם לקונסולות משחקים ומחשבים אישיים.
נכון ליולי 2015 אפליקציות המשחקים בסדרה הורדו למעלה מ-3 מיליארד פעמים לטלפונים חכמים, דבר ההופך את הסדרה לסדרת המשחקים החינמית המורדת בהיסטוריה.
בחלוף השנים, הורחב הזיכיון מסדרת משחקי וידאו גם לסדרות אנימציה, חוברות קומיקס ואף סרט קולנוע.
ב-19 באוקטובר 2010 המשחק הופיע לראשונה בחנויות האפליקציות לאנדרואיד, וב-23 ביוני 2011 המשחק שוחרר לראשונה לגרסת ה-Windows Phone.
בכל המשחקים יש 597 שלבים ו-32 ביצי זהב.
במכשירי אפל יש 598 שלבים ו-33 ביצי זהב.
ב-21 ביולי 2016 המשחק עבר יותר מ-600 שלבים ברציפות.
באפריל 2011 למשחק יצא גרסה מיוחדת וחינמית בשם Angry Birds Nokia למכשירי נוקיה בלבד.
המשחק כולל אך ורק 45 שלבים.
ברוב משחקי הסדרה, להקת חזירים גונבת את הביצים של להקת ציפורים במטרה לאכול אותן.
מטרת הציפורים היא לחסל את החזירים באמצעות שיגורן ברוגטקה.
רד: ציפור אדומה מגזע קרדינל צפוני חסרת יכולת מיוחדת, אולם היא מסוגלת להתנגש ולהרוס מבנים חלשים.
רד משמש כסמל המשחק לרוב.
רד סבל מבריונות בילדותו ועל כן הוא חם מזג ומתעצבן במהירות.
שמו התגלה במברשות השיניים של אנגרי בירדס שיצאו ב-16 באוגוסט.
בסרט מדובב על ידי ג'ייסון סודייקיס ובגרסה העברית על ידי יפתח אופיר.
ג'יי, ג'ייק וג'ים (מכונים גם "הכחולים"): 3 ציפורים כחולות מגזע קיכלי סיאליה כחול הרים אשר מתחילות כציפור כחולה אחת ומתפצלות כאשר לוחצים על המסך.
בסרטונים מוצגים כשובבים הנהנים למתוח את הציפורים האחרות.
גם שמם התגלה במברשות השיניים.
הופיעו רק בסוף הסרט; דובבו על ידי פירס גגנון, נח שנאפ ואוון ואקארו.
צ'אק: ציפור צהובה מגזע קנרית שכאשר לוחצים על המסך היא מאיצה קדימה ויכולה לנפץ חלקים קשים.
אופטימי, אנרגטי ושטותניק, וגם לא חכם במיוחד.
גם שמו התגלה במברשות השיניים.
בסרט מדובב על ידי ג'וש גד ובגרסה העברית על ידי שמחה ברבירו.
בומב: ציפור שחורה מגזע צוללן צפוני שמתפוצצת בהקלקת המסך והורסת את רוב העצמים הקרובים לה.
שקול יותר מצ'אק ובמקום מסוים פחדן והססן יותר.
שמו התגלה ב-קומיקס של Angry Birds Space, אם כי החברה הצהירה כי השם הכתוב בקומיקס, "בוב", הוא שגיאת כתיב.
בסרט מדובב על ידי דני מקברייד ובגרסה העברית על ידי אמנון וולף; בגרסה העברית של הסרט שמו הוא בומבה.
מטילדה: תרנגולת לבנה המטילה ביצה מלאת חומר נפץ שמשמשת בעיקר להרס חומרים קשים, בהקלקה על המסך.
לאחר הטלת הביצה נותרת ה"גופה" של הציפור שעשויה לפגוע גם היא בעצמים שונים ולשנות את מצב המשחק.
אחראית ואימהית, שוחרת שלום ולרוב קול ההיגיון בין הציפורים.
בסרטים היא אשתו של טרנס ולהם בת בשם זואי ו-2 ביצים.
גם שמה התגלה במברשות השיניים.
בסרט מדובבת על ידי מאיה רודולף ובגרסה העברית על ידי קרן פלס.
האל: ציפור ירוקה מגזע טוקן אזמרגדי שבלחיצה על המסך היא חוזרת כבומרנג.
לא הופיע בסדרה אך הופיע ב-3 טריילרים בסגנון האנימציה של הסדרה (Angry Birds Coca Cola, Angry Birds Transformers ובטריילר החזרה שלו ל-Angry Birds 2).
הופעתו במדיה מציגה אותו כבוגר, רגוע ואלגנטי מצד אחד וכמגושם וצעיר ברוחו מצד שני.
בסרט מדובב על ידי אנתוני פדייה ובגרסה העברית על ידי דן קיזלר.
לא הופיע ב-Angry Birds 2 עד דצמבר 2018, בו נחשף כי יוכל לשמש כדמות נלוות לזמן מוגבל, ובמשחק זה קיבל מראה שונה המזכיר את המראה שלו מהמשחקים הראשונים; הכוח שלו במשחק הוא אותו דבר כמו במשחק הראשון.
טרנס: ציפור אדומה מגזע קרדינל צפוני בעל גודל מאיים.
גם הוא בדומה לרד חסר יכולת מיוחדת, אך הוא בעל השפעה חזקה על רכיבי מבנה בהם הוא מתנגש.
מוצג כבחור גדול ומאיים ובעל עבר פלילי, אבל יש לו לב זהב שהוא לא מצליח להוציא עקב מראהו המאיים.
בעלה של מטילדה בסרט השני.
שמו התגלה בקומיקס של Angry Birds בחג המולד.
בסרט מדובב על ידי שון פן ומדבבו בגרסה העברית לא ידוע.
באבלס: ציפור כתומה מגזע אוריול ג'מייקאני שבהקלקה על המסך הוא מתנפחת כמו אבו נפחא ומתרוקן כמו בלון.
מוצג כבעל חיבה עזה לממתקים ורצון עז להיות ציפור זועמת, שנפגם בהיותו אופטימי מדי.
בסרט מדובב על ידי איאן היקוקס ומדבבו בגרסה העברית לא ידוע.
לא הופיע ב-Angry Birds 2 עד מרץ 2019, בו נחשף כי יוכל לשמש כדמות נלוות לזמן מוגבל; הכוח שלו במשחק הוא אותו דבר כמו במשחק הראשון.
סטלה: ציפור ורודה מגזע קקדו גאלה אשר בקליק היא מייצרת בועות שמרימות כל דבר וכשהיא נעלמת הבועות מתפוצצות וכל הדברים שהבועות הרימו נופלים על החזירים.
אנרגטית, אמיצה ונהנית מדברים רבים כמו שירה וספורט אתגרי.
שמה התגלה בתמונה וסאונד חבוי במחשב.
ב-Angry Birds Stella כוחה הוא "הבזק ורוד".
בסרט מדובבת על ידי קייט מקינון ובגרסה העברית על ידי מיה קדוש.
לא הופיעה ב-Angry Birds 2 עד אוקטובר 2018, בו נחשף כי תוכל לשמש כדמות נלוות לזמן מוגבל; הכוח שלה במשחק הוא אותו דבר כמו במשחק הראשון.
סילבר: ציפור כסופה מגזע בז של פייל אשר הצטרפה לחבורת הציפורים באנגרי בירדס 2. בלחיצה על המסך היא מסתובבת בזווית של 270 מעלות אל הרצפה.
מוצגת כבעלת הומור ילדותי בסדרה וחכמה ואחראית בסרט.
לפי הסרט השני, סילבר היא אחותו של צ'אק.
הנשר האדיר : עיטם לבן ראש.
תוספת שניתנת לרכישה בסמארטפונים תמורת מחיר סמלי.
ניתן להשתמש בו בכל שעה ותהליך הירייה שלו מתבצע כך: נורית קופסת סרדינים שלה אין כלל השפעה על המבנה, הנשר בא מאזור שאינו נראה לעין ונע לכיוון הקופסה במהירות, לאחר מכן הוא מפוצץ את כל החזירים בזירה, ללא קשר למקום שבו הוא עובר.
זמין במכשירי אפל, גוגל כרום, פייסבוק ואנדרואיד.
בסוף הסרט השני נישא לזטה והוא אביה הביולוגי של דבי.
בסרט מדובב על ידי פיטר דינקלג' ובגרסה העברית על ידי אלון נוימן; שמו בגרסה העברית היה העיט האדיר.
הדרקון האדיר : דרקון שעושה את אותה הפעולה כמו הנשר האדיר, רק שהוא ניתן בחינם, זמין רק בחבילת Year Of The Dragon,וניתן למספר שימושים מוגבל בשעה.
התהליך שלו הולך כך: נורית דג אדום חסר השפעה למבנה ואז הדרקון בא משום מקום שנראה לעין אל הדג, מסתובב פעמיים, הורס את הכל ומפוצץ את כל החזירים.
טוני: ציפור תכלת בעלת גודל מאיים.
תהליך השיגור של ציפור זאת דומה לשל פופי מ-Angry Birds Stella.
מופיע בעולם "On Finn Ice".
ג'ול ובלו: לסוג זה של ציפור שהוא בעצם 2 ציפורים יש יכולת מיוחדת כשברגע שלוחצים על המסך הציפור עפה בקו ישר.
ניתן להשיגן כאשר שוברים את הכלוב שלהן במבנה 30 (המבנה האחרון של הבית הראשון).
בלו: הציפור הזאת מפחדת לעוף ולכן היא מנסה לעוף ללא הצלחה.
ניתן להשיג אותה כשמסיימים את הבית של חוף הים (בסוף מראים סרטון שג'ול נחטפת ונשאר רק בלו).
ציפור הרקטה: הציפור הצהובה (צ'אק) רק שיש מתחתיה רקטה.
התהליך שלה הולך ככה: נורית את צ'אק, וכשלוחצים על המסך הרקטה והציפור משתגרים מהר מאוד ואז הרקטה מתפוצצת.
ניתן להשיג אותו רק בשלב הבונוס של עולם הרקטות המרעישות (צריך להשיג 10 רקטות זהובות בשביל להשיג את השלב הזה) ובשלבי הבונוס של הכוכבים (שלב 30 כוכבים, 40 כוכבים ו-50 כוכבים).
Call The Flock: ציפור בצבע כחול (דומה לבלו המככב בסרט "ריו").
בלחיצה על המסך מופיעים תוכים והורסים כמעט הכל.
ניתן לשחק בה גם כתוספת וגם באחד העולמות.
ציפור קרח (שמה לא נחשף על ידי החברה): ציפור מרובעת בצבע תכלת, שבלחיצה על המסך, היא מתפוצצת והופכת את כל מה שמסביבה לקרח (זכוכית) וקל לשבירה, משום כך וכיוון שצורתה מזכירה קוביית קרח השיגה את שמה.
העולם היחיד שהיא לא מופיעה בו הוא חזירי זכוכית.
טובה לעזור לבלוז, שכן היא יכולה להפוך אבנים וחזירים לקרח שהבלוז יכולים לשבור אותו בקלות.
ציפורים מיוחדות בגרסת מלחמת הכוכבים
רד סקייווקר: הציפור האדומה בגרסה זו, שיש לה 3 מצבים.
במצב הראשון לא היו לה כוחות מיוחדים, אחר כך היה לה חרב כחולה שבלחיצה על המסך, היא הייתה מסובבת אותה סביבה והורסת מה שסביבה.
היא גם יכלה להחזיר יריות באמצעות החרב.
ובסוף, אחרי שהתאמן עם יודה בכוכב הג'דיי, היה לה חרב ירוקה שהייתה חזקה יותר מהחרב הקודמת.
מבוסס על דמותו של רד.
אובי ואן קאבומי: הציפור השחורה בגרסה זו.
בהתחלה, בלחיצה על המסך, הוא שולח גלים של כוח למקום שעליו לחצנו על המסך אשר שולחים עצמים אל החזירים.
גם הוא יכול להחזיר יריות באמצעות הכוח.
מבוסס על דמותו של בומב.
צ'אק "האם" סולו: הציפור הצהובה בגרסה זו.
בלחיצה על המסך, הוא יורה לכיוון המקום שעליו השחקן לחץ.
בהמשך הוא מתחזק ויורה יריות כחולות במקום אדומות.
מבוסס על דמותו של צ'אק.
בלוז אנטיליס: הציפורים הכחולות בגרסה זו.
בלחיצה על המסך (קודם ציפור אחת) היא מתפצלת ל-3. דומה מאוד לבלוז במשחקים.
בהמשך, כשהן פוגעות במשהו, יש מסביבן ברק.
מבוססים על דמותם של הבלוז.
אין לו כוח מיוחד, אבל יש לו השפעה חזקה על רכיבי מבנה בהם הוא מתנגש.
מבוסס על דמותו של טרנס.
הנסיכה סטלה אורגנה: הציפור הוורודה בגרסה זו.
יכולה להרים מבנים באמצעות לייזר מיוחד.
היא מתחזקת ויכולה להרים מבנים רבים יותר.
מבוססת על דמותה של סטלה.
בהקלקה על המסך, הוא מחשמל את החזירים הקרובים אליו.
מבוסס על דמותה של ביצת החלל.
בהקלקה על המסך, הוא מתפרק ל-6 חלקים העפים לכל עבר.
גם הוא מופיע רק בשלבי הבונוס.
מבוסס על דמותה של מטילדה.
לאנדו ציפוריסיאן: ציפור משולשת (בצורתה של הציפור הצהובה) אך בצבע חום, בלחיצה על המסך הוא יורה שלוש יריות מפוצלות לאן שהשחקן לוחץ.
ניתן לשחק בו רק בעיר העננים ובכוכב המוות השני.
בהמשך יש לו לייזר כחול במקום אדום (כמו לצ'אק).
לורד ויידר: חזיר עם חליפה שחורה ועיניים אדומות.
בלחיצה על המסך הוא מושך דברים אליו ואז זורק אותם.
ניתן לשחק בו רק בשלב 30 בכוכב המוות השני (אם הורגים רק קצת את דארת' סידיוס, אז החזיר הזה בא והורג אותו) ובאנגרי בירדס מלחמת הכוכבים 2. במשחק זה הוא רק זורק דברים.
בסוף השלב השלושים בכוכב המוות השני מראים סרטון שבו התגלה כי חזיר זה הוא בעצם ציפור (רדקין סקיווקר).
מבוסס על דמותו של חזיר בינוני.
לוקה: הציפור הזכר היחיד בחבורה והכי קטן מביניהם.
בעל יכולת "הלם על קולי".
גייל "נסיכה מרושעת": האנטגוניסטית של המשחק.
הייתה פעם החברה הטובה ביותר של סטלה, עד שגילתה מאורה סודית בה הוחבאו כתר וספר אשר מסביר על ביצה מוזהבת ששוכנת באי, ומשם נטשה את סטלה והחבורה והדבר היחיד שעניין אותה היה לחפש את הביצה.
היא הנסיכה של כל החזירונים הרעים.
אופטימוס פריים: מבוסס על דמותו של רד.
באמבלבי: מבוסס על דמותו של צ'אק.
גרימלוק: מבוסס על דמותו של האל.
צורת השתנותו היא אופנוע (אף על פי שגרימלוק משתנה לדינוזאור, ואילו האל דינוזאור בעצמו).
אולטרה מגנוס: מבוסס על דמותו של טרנס.
גם צורת השתנותו היא משאית.
שאקירה: ציפור זהובה אשר הופיעה בסרטון #Upforschool שיצא ב-28 בספטמבר 2015.
ציפורים שלא ניתן לשחק בהן עוד
שקית חטיפי צ'יטוס: הייתה תוספת מיוחדת לגרסת ה-Cheetos שקיבלו בתחילת המשחק.
התהליך שלה היה מתבצע כך: נורית את השקית ונשגר אותה.
בהקלקה על המסך הייתה מתפוצצת ו-4 חטיפי הצ'יטוס שבתוכה, היו מתפזרים לכל עבר.
בגרסה הישנה הייתה בטעם גבינה, אך בגרסה החדשה הייתה בטעם קטשופ.
טרנס עם קסדה: טרנס שחובש קסדת מרוצים.
ציפור זו הייתה תוספת מיוחדת לגרסת Heikki.
התהליך שלו התבצע כך: נורית את טרנס החובש את הקסדה.
הציפור השתגרה מהר יותר משאר הגרסאות.
לא ניתן לשחק בו יותר עקב סגירת הגרסה.
נשר הפילדלפיה האדיר: היה נשר השונה מהנשר האדיר שלובש חליפת פוטבול אשר שימש כתוספת לגרסת ה-Philadelphia Eagles.
התהליך שלו הלך כך: נורית כדור פוטבול שאין לו השפעה למבנה.
הנשר בא ממקום בלתי-נראה לעין אל הכדור ובהילוך איטי היו רואים את כל החפצים והחזירים שהפיל ופוצץ.
לא ניתן לשחק בו עוד עקב סגירת הגרסה.
ציפור הוקי: ציפור שבהתחלה הייתה הקמע של נבחרת פינלנד בהוקי קרח.
החליף את צ'אק ב-Angry Birds Friends פעם אחת במהלך טורניר ה-NHL All Star.
רובי: גרסתו הנשית של רד העונדת סרט צהוב.
נראית בתמונת הסיום של יום האהבה ב-Angry Birds Seasons.
הציפורים השופטים: 3 ציפורים אשר מציינים את ה-3 שהמציאו את ה-Angry Birds.
(סרדר סוגנקי, ג'אקו ליסאלו ופיטר וסטרבאקה).
ביצים זכר ונקבה: הילדים של הציפורים האדומות.
לזכר יש כובע מצחייה כחול ולנקבה יש סרט ורוד.
הבת נראית בשלב האחרון של יום האהבה ב-Angry Birds Seasons, ואילו הבן בתמונת הסיום.
ציפור מפוספסת: ציפור הנראית כמו ביצת פסחא.
פרדי מרקיורי: הציפור הצהובה (צ'אק) אבל נראית כמו פרדי מרקיורי.
מופיעה רק בסרטון של "Freddie For A Day" בשנת 2012.
טימי: החזיר הקטן ביותר במשחק.
גם שמו התגלה ב-קומיקס של Angry Birds בחג המולד.
הופיע בעונה 3 פרקים 19 ו-13 של Angry Birds Toons.
חזיר בינוני: החזיר הבסיסי ביותר במשחק.
בגרסת הרובוטריקים הוא סטאר סקרים.
חזיר גדול: גדול מעט יותר מהחזיר הבינוני.
חזיר גנרל: בגודל של חזיר גדול, בעל יותר הגנה.
בגרסת הרובוטריקים הוא גלוו טרון.
חזיר משופם: גדול מעט יותר מהחזיר הגדול.
בעל יותר הגנה מהחזיר הגנרל.
בגרסת הרובוטריקים הוא לוק דאון.
חזיר מלך: גדול יותר מהחזיר המשופם.
בעל יותר הגנה ממנו, והחזיר החשוב ביותר במשחק.
יש ביצת זהב משל עצמו וצורתו הקיימת רק לאייפד.
מת הרבה מאוד פעמים, אבל הפעם שנראית הסופית היא ב-Angry Birds Space בשלב Beak Impact, שם הוא בחללית וכשאחת הציפורים פוגעת בה הוא מת סופית.
המלך חזירי: חזיר משולש שברוב הגרסאות, הספרים והסדרות הוא המלך.
חזיר שמן: החזיר הגדול מכולם.
ב-Angry Birds Space בסוף שלב Utopia הוציאו לו את האגגסטרואיד והוא חזר לחזיר רגיל ומת.
חזירה מלכה: נראית רק ב-Angry Birds Seasons אבל כחזיר רגיל עם סרט ורוד מעליו.
בגרסאות אחרות צבע הסרט שלה הוא צהוב.
חזיר דוור: לא משתתף במשחק, אך נראה בפרסומות של ה-Angry Birds.
חזיר שף: לא משתתף במשחק, אך נראה בסרטונים וקומיקסים של ה-Angry Birds.
בגרסת הרובוטריקים הוא סאונד וויב.
ב-Angry birds 2 הוא אחד משלושת מהחזירים שלוקחים את הביצים (ביחד עם חזיר משופם והמלך חזירי).
חזיר זומבי: חזיר שנראה כמו זומבי.
מופיע רק בטורנירי חג ההלואין של Angry Birds Friends והופיע בפרק שלושים ושלוש (33) של Angry Birds Toons.
אל פורקדור: חזיר גדול (כמו החזיר השמן) רק שיש לו מסיכה אדומה וחליפה אדומה.
ב-Wingman II הפך את עצמו למכונה (אל סייבורגדור).
חזיר כדורגל: חזיר שנראה כמו כדורגל.
מופיע רק בשני טורנירי Bird Cup (שני טורנירים למונדיאל 2014).
חזיר עם נעלי ספורט: חזיר שמתחתיו יש נעל סנדל.
מופיע רק בשני טורנירי Bird Cup.
בעל שפם שחור ושיער שחור.
הופיע רק ב-Angry Birds Epic והוא בנם של המלך חזירי ומלכת החזירים.
בשלב האחרון התיידד עם הציפורים.
הופיע בעונה 1 פרק 48 ועונה 3 פרק 19 של Angry Birds Toons.
אביר הקקטוס: חזיר שנראה כמו קקטוס.
הופיע רק ב-Angry Birds Epic בשלבים לקראת השגת הביצה השנייה.
הוא חסין בפני רד, צ'אק ומטילדה.
כשהוא נוגע בציפור היא מורעלת.
חזיר רוח רפאים: רוחות של חזירים ששואגות ומפחידות את הציפורים.
יש אחת שמרעילה את הציפורים.
חזירון מק'קול: חזיר הלבוש כמו ציפור.
חזיר מומיה: חזיר המחליף את חזיר זומבי בטורניר הלואין 2014. מופיע גם ב-Angry Birds Epic.
האמבו: חזיר המופיע בפרק 44 בעונה הראשונה של Angry Birds Toons ופרק 53 בעונה השנייה.
פרופסור חזיר: חזיר הממציא מכונות בשביל החזיר.
הופיע גם בקומיקס "מבצע חביתה".
סופר פורק: חזיר גיבור-על המופיע בפרק 18 של Piggy Tales.
בעל עוזר שחכם יותר ממנו.
חזיר אטלנטיס: נראה כמו חזיר משולב עם תמנון.
בנוסף הופיע בעונה השנייה של Angry Birds Toons בפרק 2.
חזירי מפלצות: מופיעים ב-Angry Birds Fight.
הם כוללים חזיר סרטן, חזיר קונכייה, חזיר ביצה, חזיר דיונון, חזיר צפרדע, חזיר צלופח ועוד.
האויב הראשי בסרט הראשון, אך בסרט השני מתיידד עם הציפורים במטרה להביס ציפור בשם זטה.
מדובב על ידי ביל היידר ובגרסה העברית על ידי קובי מאור.
בעקבות יציאת הסרט השני ב-2019, היה ניתן להשיג את לאונרד לזמן מוגבל במשחק "אנגרי בירדס 2", והוא מסוגל להטיל פצצות תוך שלוש לחיצות על המסך; לאונרד הוא החזיר הראשון שניתן להשגה במשחק זה.
חזיר איש זאב: חזיר המחליף את חזיר זומבי וחזיר מומיה בטורניר הלואין 2015.
חזירי בנות ים: מופיעות בעולם אטלנטיס ב-Angry Birds Seasons בשנת 2012.
רוס: חזיר מנומש אשר הופיע לראשונה ב-Bad Piggies ובהמשך ב-Angry Birds Epic.
בהתחלה נקרא חזיר מנומש, עד ש-Rovio חשפו את שמו.
מדובב בסרט על ידי טוני הייל.
תמיד שם עליו כובע ובגד שחור.
מסתובב עם גיטרה לאורך כל הסרט.
לא ידוע מי היה המדבב שלו בסרט.
קורטני: חזירה נקבה המופיעה בסרט השני.
בעלת שיער חום, עיניים כחולות, אוזניות ורודות וחולצה כחולה.
שיקוי כוח/סופר זרעים : מגדיל את הציפור במקצת ומשפר את כוחה.
יוצר נזק יותר גדול מהציפור.
מגדיל רק ציפור אחת בלבד
רוגטקת המלך: : מחזק את הרוגטקה ומגדיל אותה קצת.
הרוגטקה נהפכת לרגישה יותר, חזקה יותר וזורקת למרחק גדול יותר.
רעידת ציפורים : מרעיד את השטח.
עוזר אם בסוף השלב נשאר חזיר על הקצה שלא נופל.
ניתן לשימוש במהלך כל השלב, פעם אחת בשלב.
כוונת רוגטקה : יוצר כוונת לטווח מוגבל, שעוזר לך לכוון לחזירים הרצויים.
הנוצות האדירות של רד : תוספת שמגיעה רק בעולם הקרוי באותו השם.
התהליך שלו מתבצע כך: רד, נורה, וכשלוחצים על המסך, הציפור משתגרת מהר אל המקום שהשחקן לחץ בו.
בעולמות אחרים במשחק אי אפשר להשתמש בכוח זה.
גל ההלם : תוספת שמגיעה בעולם הקרוי על אותו שם.
תהליך הירייה שלו מתבצע כך: בומב, נורה, וכשלוחצים על המסך הציפור מחשמלת את החזירים.
ניתן להשתמש בתוספת גם בעולמות אחרים.
ציפור מאתרת: הציפור האדומה, רד, רק שיש מעליו אנטנה.
מחליפה את הציפור שעל הרוגטקה.
האיתור שלה ירוק, אבל כשהיא מאתרת חזיר, היא מגיעה אליו והאיתור שלה אדום.
אלקה-באם!: תיבות קסם עם כוכב.
כשציפור פוגעת באחת, אז הן מפוצצות את מה שלידן.
פצצות: פצצות שיורדות למקומות במבנה.
כשציפור פוגעת באחת הפצצה מפוצצת את מה שסביבה.
ציפור הסמבה: הציפור האדומה, רד, רק שיש לו כובע פירות ויש עיגול ורוד מסביבו.
כשהוא פוגע במשהו הוא רוקד סמבה והורס את מה שקרוב אליו.
ניתן לשחק בה גם באחד העולמות.
זו הציפור היחידה שהיא מהסרט "ריו 2" אשר באמת נראית כמו בגרסת הסדרה.
ציפור מתפצלת: אם לוחצים על הכוח הזה, מתחת לרוגטקה יש קן, וכשזורקים ציפור היא מתפצלת לכמה חלקים.
ביצת החלל: ביצה עם אנטנה שבהקלקה על המסך, היא יוצרת חור שחור שמעיף את כל העצמים הקרובים לה.
משתתפת גם בשלבים של 3 כוכבים.
זו הציפור הראשונה שהיא בעצם ביצה אשר באמת משחקת במשחקים.
חזירים מתנפחים: אם לוחצים על הכוח הזה, כל החזירים מתנפחים.
שדה טרנס: אם לוחצים על הכוח הזה, אז מגיע טרנס רק עם מסיכה במקום הציפור הקודמת.
כשלוחצים על המסך הוא יוצר שדה כוח סביבו.
תוספות מיוחדות בגרסת מלחמת הכוכבים
פצצה: אם לוחצים על הכוח הזה, אז ליד הציפור יש פצצה חומה.
כשלוחצים על המסך (אחרי שמשגרים את הציפור) הפצצה מפוצצת את מה שקרוב אליה.
לייזר: אם לוחצים על הכוח הזה, אז מעל הציפור יש עיגול לבן.
אחרי שמשגרים את הציפור העיגול יורה לייזרים.
שכפול ציפור: אם לוחצים על הכוח הזה, אז הציפור שנמצאת על הרוגטקה יורדת ואז מגיעה ציפור דומה מביצה.
פטריות: אם לוחצים על הכוח הזה, צומחות פטריות מתחת למבנה.
טייס משנה: אם לוחצים על הכוח הזה, אז מגיע טרנס רק עם מסיכה במקום הציפור הקודמת.
גם לציפור זו אין כוח מיוחד, אבל יש לו השפעה חזקה על מבנים (כמו לטרנס).
השתתף גם בשני טורנירי Wingman והיה ניתן להשתמש בו כאין-סוף (כי זה היה טורנירים שלו).
TNT: אם לוחצים על הכוח הזה, אז מגיעה פצצה במקום הציפור הקודמת.
כשהפצצה נוגעת במשהו היא מתפוצצת.
צניחת TNT: אם לוחצים על הכוח הזה, אז פצצות עם שריון צונחות מהשמיים.
כשהן מגיעות למקום יציב, השריון שלהן נושר והן הופכות להיות פצצות רגילות.
תיקון מכונית: אם לוחצים על הכוח הזה, והמכונית נפגעת ממשהו, אז המכונית חוזרת להיות כמו קודם.
מאוורר: אם לוחצים על הכוח הזה, אז מאחורי המכונית יש מאוורר.
מכונית חזקה: אם לוחצים על הכוח הזה, המכונית משתנה ונהיית חזקה מהמכונית של השלב.
שכפול כוח: אם אתם משתמשים בכוח שיש לכם, אז אתם יכולים לעשות את הכוח עוד פעם תמורת 3 יהלומים.
אפשרות אחרת היא להשיג מתנה בזמן המרוץ ובאחת מהן יהיה כוח בחינם.
פטיש: אם לוחצים על פטיש בצידו של המשחק, מראים איפה ללחוץ.
הפטיש נמצא במקום שלחצנו בו.
ניתן להשיג תוספת זו בעזרת כמות ההרס של המבנים שהציפורים שוברות.
ברווזים זהובים: אם משגרים את הכוח הזה בזמן המשחק, הוא מזמן ברווזים זהובים שיפלו מכל עבר.
סופת שלג: אם משגרים את הכוח הזה בזמן המשחק, הוא מקפיא את כל המבנים.
עוזר בעיקר לבלוז, שכן הוא יכול להפוך אבנים וחזירים לקרח שהבלוז יכולים לשבור אותו בקלות.
צ'ילי חריף: אם משגרים את הכוח הזה בזמן המשחק, הוא בוחר את אחד החזירים, גורם לו להתפוצץ וכך הוא מפיל מבנים רבים.
אינפלצית החזירים: אם משגרים את הכוח הזה בזמן המשחק, הוא מגדיל מספר מסוים של חזירים.
קופסת סרדינים: אם משגרים את הכוח הזה בזמן המשחק, הנשר האדיר בא והורג את כל החזירים.
Angry Birds Seasons - מהדורת החגים של Angry Birds הכוללת בתוכה את ליל כל הקדושים, חג המולד, יום האהבה, חג הפסחא, יום פטריק הקדוש, חופשת הקיץ ופסטיבל הירח הסיני.
בסוף שנת 2011 חולקו החגים לשתי חבילות מרכזיות: שנת 2011 ושנת 2012. החבילה של שנת 2012 כוללת: את חג ההלואין, חג המולד, שנת הדרקון, פריחת הדובדבן (הט"ו בשבט של יפן) וחופשת הקיץ הנקראת: פיגלאנטיס.
השם של החג הוא פרודיה על העיר הבדיונית אטלנטיס.
ופרק היום הראשון ללימודים שבו נחשפה לראשונה סטלה (הציפור הוורודה).
בסוף שנת 2012 חילקו את זה לשלוש עונות 2011, 2012 ו-2013. החבילה של שנת 2013 כוללת: את המשחק "תעלול או ממתק", חג המולד ועוד פרק שקשור לקרקס.
בסוף 2014 נוספה שנת 2015. שנת 2015 כוללת: את היערות הטרופים, הגמר של ליגת ה-NBA, פלישת חייזרים וחג המולד, בו חזר טוני (בן דודם של טרנס ורד).
בחג המולד של שנת 2014 ובפרק הקרקס בשנת 2013 היה קוסם שהשתמש באייפד לעשות קסמים לאותם העולמות ומפרק אמריקה הדרומית הייתה מפה של דמויות.
המשחק יצא לראשונה ב-21 באוקטובר 2010.
אנגרי בירדס ריו - גרסה המבוססת על הסרט "ריו" וסרט ההמשך.
בגרסה זו ישנה את כמעט כל שלבי הסרט "ריו".
בגרסה זו קיימים שני סוגי ציפורים חדשים: בלו - שבלחיצה על המסך מבלגן את המבנה, וג'ול ובלו - בלחיצה הם עפים בקו ישר.
Angry Birds Friends (לשעבר Angry Birds Facebook) - גרסה של אנגרי בירדס לפייסבוק, שכוללת בתוכה את שתי החבילות הראשונות של המשחק המקורי ועוד חבילה מיוחדת בשם Surf And Turf שכוללת בתוכה 45 שלבים ייחודיים לפייסבוק.
בגרסה זו, ניתן גם להשוות תוצאות שלכם לתוצאות של חברכם בפייסבוק, ולפרסם את השיאים שלכם.
ובנוסף, גם בגרסה ניתן להשתמש בתוספות שונות.
בכל יום מקבלים תוספות בחינם כפול המספר של אותו יום, לדוגמה, לקבל 4 תוספות מאותה תוספת ביום רביעי, ובנוסף ניתן לקנות תוספות אלו בכסף אמיתי/נקודות פייסבוק.
בנוסף על כך יצא עוד פרק חוף נוסף שקוראים לו Pigini Beach, ויש גם טורנירים חדשים כל שבוע.
משחק זה מופיע גם בסמארטפונים, אבל רק עם שלבים לתוספות המיוחדות: קודם טורניר התחלה ואז שלבים לתוספות המיוחדות וטורנירים.
בנוסף, במשחק זה יש גלגל הפתעות ובכל יום אפשר לקבל ממנו המון מטבעות וכוחות.
במשחק אפשר לקנות גם כמה רוגטקות מיוחדות כמו רוגטקה מוזהבת, רוגטקת כריסטמס, רוגטקת סלע, רוגטקת בלונים בצבעים ועוד.
המשחק יצא לראשונה בפייסבוק ב-13 בפברואר 2012 ויצא לכל לשאר הטלפונים ב-2 במאי 2013.
Angry Birds Space - גרסה של המשחק מתקיימת בחלל.
בגרסה זו, רוב חוקי המשחק משתנים.
צבעי הציפורים משתנים, היכולות שלהם משתנות, ציפור חדשה נוספת ושדות של כוח המשיכה (למעלה ולמטה).
אפליקציה זו והפרסומות שלה הם בשיתוף עם נאס"א וסמסונג אשר חתמו חוזה לפיו האפליקציה תצא לפני כולם ל-Samsung Galaxy Note בפברואר 2012 ותשוחרר לשאר המדינות ב-22 במרץ 2012.
אנגרי בירדס מלחמת הכוכבים - גרסה חדשה של המשחק אשר מבוססת על סדרת הסרטים "מלחמת הכוכבים".
גם גרסה זו מתקיימת בחלל.
הציפורים והחזירים נראים כמו הדמויות ממלחמת הכוכבים, היכולות שלהם משתנות ושדות של כוח המשיכה (למעלה ולמטה) מתקיימים.
לגרסה זו הייתה גרסה בפייסבוק ששם יש 4 תוספות מיוחדות שמופיעות גם במשחק וטורנירים כל שבוע.
משחק זה יצא לראשונה ב-8 בנובמבר 2012.
אנגרי בירדס מלחמת הכוכבים 2 - המשך למשחק הראשון המבוסס על הטרילוגיה המקדימה.
המשחק שוחרר ב-18 בספטמבר 2013. לראשונה במשחק זה אפשר לשחק גם בצד החזירים.
במשחק זה שוחרר לראשונה רעיון ה-Telepods של חברת הסברו, העושה שימוש בקוד QR.
- גרסה של המשחק כמשחק מרוצים בתצוגת תלת מימד, הכוללת בתוכו אזורים שונים למשחק והרבה אתגרים.
אפשרות הרב משתתפים הגיעה בנובמבר 2014. המשחק תומך באפשרות ה-Telepods.
בגרסה זו יש רמה של שלבים שמתחלפים כל שבוע וטורנירים.
המשחק שוחרר לראשונה ב-11 בדצמבר 2013.
Angry Birds Epic - גרסה של המשחק על קרבות ולחימה בין החזירים לציפורים.
רעיון המשחק שונה משאר המשחקים, שבהם צריכים לשגר ציפורים אל עבר החזירים.
במשחק זה, יש להתקיף חזירים בתורות תוך כדי שימוש באסטרטגיה לפי סוג החזיר.
במשחק אפשר לשדרג את הציפורים ביכולות ההגנה וההתקפה שלהם.
משאר המשחקים במשחק יש מפה של שלבים, וגם 5 ביצים במקום במקום 3. למשחק הוסף הטורניר שבו על השחקן להתחרות בשחקנים נוספים וכך לעלות ליגות (ישנן שש ליגות שונות).
ב-27 באוגוסט 2015 יצא למשחק זה עדכון זמני שבו הציפורים וסוניק הקיפוד צריכים להילחם ברובוטים של דוקטור אגמן, ולאחר מכן ניתן היה לשחק גם בסוניק הקיפוד עצמו.
המשחק שוחרר לראשונה ב-17 במרץ 2014 בניו זילנד, קנדה ואוסטרליה ושוחרר לשאר המדינות ב-12 ביוני 2014.
אנגרי בירדס רובוטריקים - גרסה של אנגרי בירדס שמבוססת על סדרת הטלוויזיה רובוטריקים.
בגרסה זו, רוב חוקי המשחק משתנים: המטרה היא לנצח כמה שיותר חזירים תוך כדי כך שהם לא יפגעו בך.
לכל ציפור יש כוח שונה או נשק שונה ולכל נשק יש יתרונות וחסרונות.
המשחק מתחיל בכך שאופטימוס פריים ניתן לשחקן בתור דמות התחלתית שאיתה אפשר לשחרר את כל שאר הרובוטריקים והשקרניקים.
השחרור נעשה באמצעות חזירים שהשחקן הצליח להרוג והם מצטברים כמספר שאיתו תוכל לשחרר את הרובוטריקים.
במשחק הציפורים ומספר חזירים (רובוטריקים ושקרניקים) מאחדים כוחות כדי לגבור על החזירים המרושעים.
הציפורים והחזירים לבושים כמו הרובוטריקים והשקרניקים.
השחקן יכול לשדרג את הרובוטריקים והשקרניקים עד לרמה 15, כאשר השחקן ישדרג ציפור נשקה והגנתה תשתפר והמראה של הרובוטריק ישתנה.
המשחק שוחרר לראשונה ב-25 בספטמבר 2014 בניו זילנד ובפינלנד ובקנדה ויצא לשאר המדינות ב-15 באוקטובר 2014 (iOS) וב-30 באוקטובר 2014 (אנדרואיד).
גם הגרסה הזאת תומכת באפשרות ה-Telepods.
במשחק זה סטלה וחבריה צריכות לעצור את החזירים שכלאו את הדמויות מהסרט (לדוגמה: אתה צריך להפיל חזירים ולפוצץ כמה שיותר בועות ומתחילת שלב 25 אתה צריך לעצור את המזימות המרושעות של גייל הנסיכה המרושעת).
במשחקים משתתפים הציפורים כמו רד, צ'אק, הבלוז, בומב, מטילדה וטרנס.
ניתן לשחק ברד גם בשלבי 1 ו-40. במשחק זה יש רוגטקה כמו במשחקים הקודמים של Angry Birds שבה צריכים לקלוע כל בועה על צבע הבועה המתאימה לה.
במאי 2015 המשחק עבר יותר מ-14005 שלבים ו-520 עולמות ברציפות.
המשחק יצא לראשונה בקנדה ב-22 בדצמבר 2014 ויצא לשאר המדינות ב-12 במרץ 2015. ב-29 באוקטובר 2015 המשחק יצא לראשונה ל-Facebook והופסק ב-2 בינואר 2017.
אנגרי בירדס 2 - המשך למשחק המקורי של אנגרי בירדס.
כללי המשחק לא השתנו אך היכולות של המשתמש הורחבו.
במשחק החדש ישנם שלבים בעלי מספר זירות משחק, כלומר לאחר שהשחקן סיים זירה אחת הוא יכול לעבור לזירה הבאה וכך הלאה.
הגישה אל שלבי המשחק השתנתה, במקום טבלה עם מספרי שלבים, ישנה מפה המחולקת למספר עולמות המכילים שלבים שאותם השחקן צריך לעבור.
במשחק ישנן רק חמש ציפורים המשולבות מהמשחק הראשון ומגרסת הסטלה אך ישנם גם חמישה כשפים שבהם יכול השחקן להשתמש.
ישנו דבר נוסף שהשתנה והוא הנגישות לציפורים אם פעם לכל שלב ניתן מספר קבוע של ציפורים וסדר הייריה שלהם נקבע מראש, במשחק החדש תוכלו לשגר איזו ציפור שתרצו ותוכלו להשיג ציפורים נוספות במהלך המשחק (דבר זה נקבע על פי מספר הנקודות שהשחקן השיג).
עד היום אפשר להשיג תוצאות גבוהות ושיאים חדשים.
המשחק שוחרר לראשונה בקנדה ב-5 במרץ 2015 ולשאר המדינות ב-30 ביולי 2015 (iOS ואנדרואיד).
Angry Birds Evolution (בעבר נקרא Angry Birds TNT) - במשחק זה אתה צריך צבא של 300 ציפורים הדומה לסרט של אנגרי בירדס.
המשחק יצא בתור בטא במהלך 2016 ויצא בתור גרסה מלאה ב-17 ביוני 2017.
Angry Birds Match - משחק נוסף המבוסס על הסרט.
שוחרר כבטא ב-1 בפברואר 2018.
Angry Birds VR: Isle of Pigs - משחק המשתמש בטכנולוגיית מציאות מדומה, ומשתף פעולה עם חברות מג'יק ליפ ו-Resolution Games AB.
חוקי המשחק הם כמו שאר המשחקים בסדרה.
הציפורים והחזירים במשחק זה נראים כמו הדמויות מהסרט.
הוכרז ב-27 בספטמבר 2018 ויצא בפברואר 2019 בסטים.
גרסת מציאות רבודה יצאה ב-2019 ל-iOS, ובהמשך גם למכשירי אנדרואיד.
בניגוד לקודמו, המשחק כולל את הדמויות מהסרט הראשון.
Angry Birds Explore - משחק נוסף המשתמש בטכנולוגיית מציאות רבודה.
The Angry Birds Movie 2 VR: Under Pressure - משחק נוסף המשתמש בטכנולוגיית מציאות מדומה.
במשחק זה המטרה איננה להביס את החזירים, אלא לשחרר את הגוזלים שבקעו מהביצים.
גם היכולות של הציפורים השתנו בגרסה זו.
המשחק יצא בגרסת בטא במרץ 2020.
Rovio Classics: Angry Birds - רימייק של המשחק הראשון בזיכיון.
לעומת רוב משחקי הסדרה, שנבנו במנוע Box2D, במשחק נעשה שימוש במנוע המשחק יוניטי.
המשחק מבוסס על גרסה לא ידועה של המשחק מ-2012. העיט האדיר, שבעבר היה בתשלום נוסף במשחק המקורי, ניתן לשימוש ללא תשלום בכל שלב, אם כי הוא מוגבל לשבעה שימושים ברצף בזמן של שעה.
כמו כן, התוספות והליגה האדירה לא כלולים ברימייק.
המשחק שוחרר ב-31 במרץ 2022, ומחירו הוא דולר אחד.
Angry Birds Magic - גרסה של Angry Birds לכל מכשיר נוקיה עם מסך מגע אשר פתיחת עוד שלבים בו מתבצעת בכך שמכשיר נוקיה עם מסך מגע בו מופעל המשחק נוגע בכל מוצר של NFC עם שבב NFC בתוכם.
דבר זה עובד באמצעות טכנולוגיית השבבים הנמצאים בהם.
הגרסה היא גם גרסה חינמית.
לוח התוצאות במשחק זה הם כתובות אך ורק ברוסית.
Angry Birds Arcade - גרסה המיועדת למכונות ארקייד בלבד המבוססת על המשחק הראשון של אנגרי בירדס.
שוחררה ב-2016 במסעדות דייב ובאסטר.